	Қазақстан Республикасы
Білім және ғылым министрлігінің
«Республикалық қосымша білім
беру оқу-әдістемелік орталығы» РМҚК директорының м.а. 
2017 ж. «___» _________  № ____
бұйрығына 2-қосымша 











«Рухани жаңғыру» бағдарламасын іске асыру шеңберінде «Қазақ даласының ұлы тұлғалары» республикалық интернет-байқауын қашықтықтан өткізу ережесі 

1. Жалпы ережелер

1. Жалпы орта, қосымша, техникалық және кәсіптік білім беру ұйымдары білім алушыларының арасында «Рухани жаңғыру» бағдарламасын іске асыру шеңберінде «Қазақ даласының ұлы тұлғалары» республикалық интернет-байқауын (бұдан әрі - Байқау) қашықтықтан өткізу ережесі оны өткізудің мақсаты, міндеттері және тәртібін анықтайды. 
Байқау Шәкәрім Құдайбердіұлының 160 жылдығына, Машһүр Жүсіп Көпеевтің 160 жылдығына, Ахмет Байтұрсыновның 145 жылдығына, Спандияр Көбеевтің 140 жылдығына, Мағжан Жұмабаевтың 125 жылдығына, Сұлтанмахмұт Торайғыровтың 125 жылдығына, Қасым Қайсеновтың 100 жылдығына, Тәкен Әлімқұловтың 100 жылдығына, Таир Жароковтың 100 жылдығына арналған.
2. Мақсаты: дарынды балаларды қолдау және олардың танымдық қызығушылықтарын ынталандыру.
Міндеттері: 
өскелең ұрпақты рухани-адамгершілікке және патриоттыққа тәрбиелеу;
қатысушылардың шығармашылық әлеуетін дамыту; 
балалар шығармашылығын дәріптеу.
3. Байқауды Қазақстан Республикасы Білім және ғылым министрлігінің «Республикалық қосымша білім беру оқу-әдістемелік орталығы» РМҚК өткізеді.
4. Байқауды ұйымдастырушылар әділ қазылар алқасы мен ұйымдастыру комитетінің құрамын қалыптастырады.

2. Байқауды өткізу мерзімі мен тәртібі

5. Байқау жұмыстары 2017 жылғы 27 желтоқсаннан 2018 жылғы 28 ақпанға дейін nt_ekotur@mail.ru электронды поштасына қабылданады.
2018 жылғы 28 ақпаннан кейін түскен байқау материалдары, сондай-ақ талаптарға сәйкес келмейтін байқау материалдары қарастырылмайды.
Байқаудың қорытындысы, жеңімпаздардың дипломы, қатысушылардың сертификаттары 2018 жылғы 16 наурызда www.ziyatker.org сайтында орналастырылады.
6. Ұйымдастырушының байқауды өткізу мерзімін ұзартуға құқығы бар. Ұйымдастырушының шешімі бойынша байқауды өткізу мерзімін ұзарту туралы ақпаратты міндетті түрде әлеуетті қатысушыларға хабардар ете отырып, байқаудың өткізу, өзгерту туралы және қорытындыны орналастыру мерзімдері мына сілтемеде көрсетіледі: www.ziyatker.org → Республикалық шаралар → «Қазақ даласының ұлы тұлғалары» байқауы → әрі қарай.  
7. Байқауға келіп түскен жұмыстар қайтарылмайды. Байқаудың ұйымдастырушылары авторды көрсете отырып, жұмысты бұқаралық ақпарат құралдарында жариялауға құқылы. 
8. Байқауға қатысу үшін 1500 (бір мың бес жүз) теңге төлемақы төленеді. 
Төлемақы барлық банк немесе Қазпошта бөлімшелерінде келесі реквизиттер арқылы жүргізіледі. 
ҚР БҒМ «Республикалық қосымша білім беру оқу-әдістемелік орталығы» РМҚК (резидент).
БИН 990140004733
ИИК KZ918560000005068448 
БИК KCJBKZКX
Кбе 16
Төлемақы мақсатының коды: 859. 
АО «БанкЦентрКредит»
Төлемақының мақсаты: «Қазақ даласының ұлы тұлғалары» байқауы. Байқауға қатысушының (жіберуші) аты-жөні, тегі міндетті түрде көрсету қажет. 
9. Байқауға қатысу үшін міндетті түрде келесі құжаттарды:
1) кестеге сәйкес өтінімді;
2) сканерден өткізілген түбіртек немесе төлем тапсырмасын;
3) электронды түрде байқау жұмысын nt_ekotur@mail.ru электронды поштасына жіберу қажет. 

3. Байқау талаптары

10. Байқауға жалпы орта, қосымша, кәсіптік және техникалық білім беру ұйымдарының 7-18 жас аралығындағы білім алушылар келесі жас санаттары бойынша қатыса алады: 
7-10 жастағы кіші жас санаты;
11-14 жастағы орта жас санаты;
15-18 жастағы жоғарғы жас санаты. 
11. Байқау жұмыстары келесі номинациялар бойынша өткізіледі.
1. «Көркем шығарманы (мәнерлеп) оқу» - байқауға АV, .mp4 үлгісіндегі ұзақтығы 5 минуттан аспайтын таңдау бойынша Шәкәрім Құдайбердіұлы, Машһүр Жүсіп Көбеев, Ахмет Байтұрсынов, Спандияр Көбеев, Мағжан Жұмабаев, Сұлтанмахмұт Торайғыров, Қасым Қайсенов, Тәкен Әлімқұлов пен Таир Жароковтың кез келген шығармасынан проза үзіндісін немесе өлеңін оқудың бейнежазбасы  қабылданады.  
Бейнежазба шығарма авторының атымен, шығарманың тақырыбымен басталады. Ары қарай мәнерлеп оқу оқушының аты-жөні, тегін айтумен аяқталады: "Мәтінді оқыған...".
2. «Ұлы тұлғалар» - мерейтой иелерінің біріне арнап өзі жазған авторлық өлеңдер байқауы. 
А4 форматы, Word for Windows, Times New Roman қаріпі, 14 кеглі, арақашықтығы - бір жарым, барлық жиегі - 2 см..
3. «Сөнбес жұлдыздар» - мерейтой иелерінің өмірі және шығармашылығына арналған презентация. Слайд саны 20-дан аспауы керек. Әрбір слайд тақырып, сурет (фото, сурет, сызба және т.б.) және мәтіннен тұруы тиіс.
12. Байқау жұмыстарын бағалау өлшемдері:
байқаудың тақырыбына және номинациясына сәйкестігі;
жұмыстың сапалы және шебер орындалуы;
шығармашылық деңгейдің автордың жас ерекшелігіне сәйкестігі; 
тақырыптың шығармашылық ойы және толық ашылуы. 
13. Байқауда бір қатысушы бір номинация немесе бірнеше номинацияға қатыса алады. Әр номинацияға әр қатысушыдан бір ғана жұмыс қабылданады. Әр номинация бойынша әр жеке жұмыс үшін төлемақы қабылданады. 
14. Байқау жұмысының титул парағында көрсетіледі: 
облыс, аудан (қала), ауыл; 
білім беру ұйымының аталуы; 
байқау, номинация, жұмыс аталуы; 
автордың аты-жөні; 
қатысушының жасы;
e-mail, байланыс мәліметтері; 
жетекшінің аты-жөні, тегі; 
жетекшінің лауазымы және жұмыс орны. 
15. Интернет желісінен алынған және өзге авторлардың материалдарын қолдануға тыйым салынады. Байқау жұмыстары бұрын ешқандай интернет желісінде жарияланбаған болуы тиіс.

4. Байқаудың қорытындысын шығару және жеңімпаздарды марапаттау

16. Әділқазы мүшелері номинациялар бойынша байқаудың жеңімпаздарын анықтайды. 
[bookmark: _GoBack]17. Байқау жеңімпаздары І, ІІ, ІІІ дәрежедегі дипломдармен, байқау жеңімпаздарының жетекшілері алғыс хатпен марапатталады, орынға ілікпеген қатысушыларға сертификаттар беріледі. 
Байқау жеңімпаздарына дипломдардың, олардың жетекшілеріне алғыс хаттардың және қатысушыларға сертификаттардың электронды нұсқалары www.ziyatker.org сайтында мына сілтеме http://www.ziyatker.org/#!-/c10hg бойынша автоматты түрде жүктеу мүмкіндігімен орналастырылады. 
Анықтама телефондары: 8(7172)249308 («Қазақ даласының ұлы тұлғалары» байқауы).
Диплом, сертификаттардың онлайн нұсқасын жүктеу үлгісі www.ziyatker.org →Республикалық шаралар→ «Қазақ даласының ұлы тұлғалары» байқауы →  жалғасы.
Қатысушы балаларға арналған ғылыми-танымдық www.ziyatker.org  сайтында, «Жас саяхатшы» қауымдастығына («ВКонтакте» әлеуметтік желісі арқылы) тіркелуі тиіс. (Мына сілтеме бойынша  https://vk.com/puteshestvennikkz).

